भारत व अमेरिका के बीच जल्द ही द्विपक्षीय बातचीत होगी, जिसमें कारोबारी विवादों के उचित समाधान व बाजार तक पहुंच व शुल्क को लेकर अमेरिकी चिंता के समाधान की कवायद की जाएगी। वाणिज्य एवं उद्योग मंत्री सुरेश प्रभु की दो दिन की अमेरिका यात्रा के दौरान यह फैसला हुआ है। प्रभु ने अमेरिका के वाणिज्य मंत्री विल्बर रॉड, अमेरिका के कारोबार प्रतिनिधि रॉबर्ट लाइटहाइजर और कृषि सचिव सोनी परड्यू से बात की। इसी दौरान अमेरिका के राष्ट्रपति डॉनल्ड ट्रंप ने जी-7 सम्मेलन के दौरान भारत और चीन पर यह कहते हुए हमला बोला कि हार्ली डेविडसलन बाइक जैसे अमेरिकी उत्पादों पर आयात शुल्क बढ़ाकर ये देश नुकसान पहुंचा रहे हैं। उन्होंने कारोबार घटाने की धमकी भी दी।